ΓΡΑΠΤΗ ΕΡΩΤΗΣΗ E-2055/99

υποβολή: Paul Lannoye (Verts/ALE) προς την Επιτροπή

(3 Νοεμβρίου 1999)

Θέμα: Εγγραφή της ουσίας imidaclopride στο Παράρτημα Ι του κανονισμού ΕΟΚ αριθ. 3600/92

Η Γαλλική Κυβέρνηση αποφάσισε τον Ιανουάριο του 1999 να καταργήσει προσωρινά το φυτοφάρμακο «Gaucho» της Bayer (δραστική ουσία imidaclopride) από τους γαλλικούς αγρούς όπου καλλιεργείται ηλιοτρόπιο. Πράγματι, από το 1993 έως το 1997 οι μελισσοκόμοι που ευρίσκονται κυρίως στις περιοχές της Κεντρικής και Κεντροδυτικής Γαλλίας παρατήρησαν όλο και μεγαλύτερες μειώσεις των εσοδείων τους μελιού από ηλιοτρόπιο. Οι εν λόγω μειώσεις οφείλονται σε απώλειες των συλλεκτριών μελισσών κατά τη διάρκεια της άνθησης της καλλιέργειας. Η ένταση αυτών των απωλειών συμπίπτει χρονικά με την αύξηση των επιφανειών όπου καλλιεργείται ηλιοτρόπιο το οποίο έχει σπαρεί με σπόρους που έχουνποστεί επεξεργασία με «Gaucho».

Η έκθεση το Νοέμβριο 1998 μίας μελέτης με τίτλο: «επιπτώσεις των φυτουγειονομικών προϊόντων στη μέλισσα επίπτωση της επεξεργασίας των σπόρων ηλιοτροπίου με »Gaucho« στις εξαφανίσεις και μειώσεις του αριθμού συλλεκτριών μελισσών» (Mih-H PHAM-DELEGUE, Inra et Sophie CLUZEAU, Acta) και η οποία πραγματοποιήθηκε με τηνποστήριξη της ΕΕ (στο πλαίσιο του κανονισμού του Συμβουλίου αριθ. 1221/97(1)) κατέληξε ότι τα πειράματα στο εργαστήριο αναφέρουν ένα κίνδυνο για τη μέλισσα από τις συγκεντρώσεις imidaclopride που μπορούν να είναι παρούσες στο ηλιοτρόπιο το οποίο έχειποστεί επεξεργασίαπό φυσικάς συνθήκας.

Οι παρατηρήσεις που πραγματοποιήθηκαν επιτοπίως στο πλαίσιο αυτής της μελέτης δεν επαληθεύουν τους κινδύνους που έγιναν εμφανείς από τις έρευνες στα εργαστήρια. μως, η μελέτη αναφέρει ότι ο εν λόγω κίνδυνος μπορεί να είναι καλυμμένος ή να αντισταθμίζεται από την παρουσία imidaclopride στα φυτά των επιφανειών που έχουν χρησιμοποιηθεί. Πράγματι, παρά το γεγονός ότι σε επίπεδο 3 από τις 4 περιοχές δενπήρξε σπορά με σπόρους «Gaucho» από το 1995 ή και το 1993, η ύπαρξη imidaclopride ανακαλύφθηκε σε ένα τμήμα των φυτών και των προϊόντων που περιέχουν μέλι που προέρχονται από μη επεξεργασμένες καλλιέργειες. Ως εκ τούτου τίθεται το πρόβλημα της παρουσίας, ιδιαίτερα μακροχρόνιας, της ουσίας imidaclopride στο έδαφος.

Ενώπιον των σοβαρών αυτώνπονοιών που αφορούν το εν λόγω φυτοφάρμακο, η Επιτροπή προτίθεται να αναλάβει πρωτοβουλία για να το εγγράψει όσο το δυνατόν ταχύτερα στον κατάλογο των ουσιών του παραρτήματος του Κανονισμού ΕΟΚ αριθ. 3600/92(2).

(1) ΕΕ L 173 της 1.7.1997, σελ. 1.

(2) ΕΕ L 366 της 15.12.1992, σελ. 10.

Απάντηση του κ. Byrne εξ ονόματος της Επιτροπής

(8 Δεκεμβρίου 1999)

Η οδηγία 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(1) καθορίζει ένα εναρμονισμένο πλαίσιο για την έγκριση, τη διάθεση στην αγορά, τη χρήση και τον έλεγχο των φυτοπροστατευτικών προϊόντων στην Κοινότητα.

Το 1992 η Επιτροπή εξέδωσε τον κανονισμό 3600/92/ΕΟΚ της 11ης Δεκεμβρίου 1992 σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8, παράγραφος 2, της οδηγίας 91/414/ΕΟΚ του Συμβουλίου σχετικά με την αξιολόγηση ενός αρχικού καταλόγου 90 σημαντικών και ευρέως χρησιμοποιούμενων στη γεωργία δραστικών ουσιών που καλύπτουν κατ' εκτίμηση το 30 % των γεωργικών εφαρμογών. Το πρόγραμμα αυτό, το οποίο συνεχίζεται, επιτρέπει την ανάπτυξη εμπειρογνωμοσύνης και τη δημιουργία αμοιβαίας εμπιστοσύνης στα κράτη μέλη και στην Επιτροπή.

Η Επιτροπή προετοιμάζει τώρα το επόμενο στάδιο του προγράμματος αναθεώρησης. Αναμένεται ότι αυτό θα έχει ως αποτέλεσμα στις αρχές του 2000 να εγκριθούν περαιτέρω μέτρα εφαρμογής για την αναθεώρηση τωνπόλοιπωνπαρχουσών δραστικών ουσιών. Πρόθεση της είναι η επιτάχυνση της αναθεώρησης βάσει της εμπειρίας από το πρώτο πρόγραμμα. Θα καλυφθούν όλες οιπόλοιπες δραστικές ουσίες (με μερικές εξαιρέσεις όπως μικροοργανισμοί ή εκχυλίσματα φυτών).

Η οδηγία 91/414/ΕΟΚ προβλέπει επίσης ότι τα κράτη μέλη μπορούν να αναθεωρούν τις εγκρίσεις ανά πάσα στιγμή εάνπάρχουν ενδείξεις ότι δεν ικανοποιούνται πλέον κάποιες από τις προϋποθέσεις χορήγησης της έγκρισης. Αυτό ισχύει μέχρι στιγμής για την έγκριση του imidacloprid για ορισμένες καλλιέργειες.

(1) ΕΕ L 230 της 19.8.1991.